बिना संध्या के ब्रह्मकर्म अकल्पनीय है...
अंबिका आश्रम बालीपुर धाम द्वारा आयोजित तीन दिवसीय आवासीय संध्या शिविर का 24 दिसंबर को वेदांत एकेडमी में शुभारंभ हुआ। मुख्य अतिथि मंडलेश्वर के पंकज मेहता थे। शुभारंभ आश्रम के योगेश महाराज ने दीप जलाकर किया।
अतिथि मेहता ने अपने उद्बोधन में कहा धर्म सत्य पर टिका है और सत्य ईश्वर है, सूर्य प्रत्यक्ष देव है अतः संध्या उपासना नितांत आवश्यक है। मेहता के वेदों में लिखा है जिस प्रकार जल का सिंचन जड़ में किया जाता है जिसमें वह पल्लवित, पुष्पित होता है और जड़ न होने पर वृक्ष के बाकी अंगों का विकास अकल्पनीय है। उसी प्रकार बिना संध्या के ब्रह्मकर्म अकल्पनीय है। संध्या से संस्कृत एवं संस्कृति पुष्ट होती है। इसी से विश्व का कल्याण होगा। संस्कृत में सरल एवं सहज भाषा में उद्बोधन ने यह सिद्ध किया कि यह कठिन नहीं वरन सुग्राह्म भाषा है। संध्योपासना अपनी आत्मा को परमात्मा के साथ एकाकार करने का नित्य एवं अविकल्पी उपक्रम है। संध्योपासना अज्ञान का कुहक-धुंध हटाकर सर्वत्र , सर्वव्यापी परमात्मा का बोध कराती है। बालीपुर धाम के योगेश महाराज ने मुख्य अतिथि मेहता का शॉल व श्रीफल से वंदन किया। गायत्री का यंत्रम विग्रह तथा वैदिक संध्या उपासना की पोथी का स्मृति चिन्ह भेंट किया। बटुक आदित्य शर्मा द्वारा संस्कृत में काव्य पाठ किया। आचार्य नरेश कुमार शर्मा ने आशीर्वचन एवं समयदान के लिए आभार मानते हुए पं. गजानन महाराज (बाबाजी बालीपुर) के सत्संकल्प में सहभागी बनने का आह्वान किया।
मनावर. संध्या शिविर में विभिन्न कर्म कांड के बारे में सिखते लोग।
बालीपुर धाम
hin_Deva hin_Deva hin_Deva hin_Deva mai_Deva